lv en lv lv es es en en lv lv id rm lv lv lv en lv lv lv lv lv sl lv fr lv lt en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en es lv lv lv lv lv fr lv fr lv fr lv lv lv lv lv nl lv lv pt lv lv pt lv lv pt lv lv de lv lv en lv lv en lv lv en lv lv lv lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv fr lv lv lv id rm lv lv id en sl en en uk en lv lv en lv lv en en en en en en en en en en en en en en en en en en en en fa en en en en en en en en en en en en en en en en en en en en en en en en
Būt godīgam pret sevi un citiem - ReTalsi
Svētdiena, 2022. gada 25. septembris
Portāls ReTalsi.lv apvieno TV9 Pakalni veidotos sižetus un laikraksta “Talsu Vēstis” žurnālistu sagatavotos rakstus.
27. jūlijs, 202222. jūlijs, 2022 Agrita Blumberga
Augstāk par skaistiem vārdiem Jaunsardzes centra 1. novada pārvaldes jaunsargu instruktors un valsts aizsardzības mācības pasniedzējs seržants Edgars Tamsons vērtē darbus, kas ļauj ieskatīties cilvēkā dziļāk. 2009. gadā Edgars iestājās profesionālajā dienestā, 2011. gadā devās pirmajā misijā uz Afganistānu, bet nu atgriezies dzimtajos Talsos, kur kopā ar sievu apmāca jaunos valsts aizstāvjus.
Lai gan vadlīnijas visiem ir vienādas, darbā ar bērniem un jauniešiem pieeja katram instruktoram jāatrod pašam.
«Mums kā instruktoriem jābūt vispusīgiem un jāiet līdzi laikmetam — cenšamies maksimāli izmantot interaktīvās kartes, aplikācijas un ieaudzināt jauniešos patriotismu. Galvenais, lai viņi piekopj aktīvu dzīvesveidu un zinātu, ko darīt kritiskās situācijās.
Cenšamies sniegt ieskatu militārajā jomā, kur apmācības ir daudz nopietnākas un prasības — stingrākas. Daudzas lietas jauniešiem pēc tam noder arī ikdienā — ja, ejot sēnēs, gadās apmaldīties, jaunietis māk orientēties, pēc sūnām noteikt, kur ir ziemeļi, kur dienvidi, un meklē attiecīgos atslēgas punktus. Ar izdzīvošanu un pārējām iemaņām ir tieši tas pats. Kādreiz skolās lielāka uzmanība tika pievērsta pirmajai palīdzībai, bet šobrīd tas ir pieklusis.
Katram jaunietim jau no pirmajām klasēm būtu jāzina, ko drīkst un ko nedrīkst darīt, kaut vai sagriežot pirkstu. Protams, sākumposmā mācības vairāk notiek caur rotaļām. Pēc tam ir kritiskais pusaudžu vecums jeb mazā krīze, kad jaunietis nezina, ko iesākt. Šajā vecumposmā mēģinām parādīt pareizo ceļu, pareizo virzienu.
Šobrīd par jaunsargu var kļūt ikviens Latvijas iedzīvotājs vecumā no desmit līdz 21 gadam. Vecuma ziņā visplašāk pārstāvētā ir jaunākā grupa vecuma posmā no desmit līdz 14 gadiem, bet Edgara gadījumā interese par militāro jomu parādījusies jau ātrāk. Par ievirzi šajā jomā viņš pateicas tēvam, kurš pats bija militārpersona un mīlestību pret dzimteni nodeva tālāk.
Bērnību Edgars aizvadīja Laidzes pagasta Rocežos, bet, mācoties 3. klasē, kopā ar ģimeni pārcēlās uz Talsiem.
«Varētu teikt, ka dzīvoju laukos, — apkārt bija dzīvnieki, gotiņas… Sētā rosība bija nepārtraukti — tā kā tajā laikā nebija datorspēles vai mobilie telefoni, lielākā kustība notika ārā. Izlīdām no krūmiem tikai tad, kad mamma pa logu pasauca pusdienās vai vakariņās. Kustējāmies, spēlējām sporta spēles, braukājām apkārt ar riteņiem, cēlām bunkurus, rāpāmies kokos, izdomājām savas spēles… Fantāzija mums darbojās.
Skolas gados dzīve ritēja gludi, līdz brīdim, kad iestājās pusaudžu vecums un radās nesaskaņas ar vecākiem.
No 4. klases līdz pat vidusskolas beigām Edgars izglītojās Talsu 2. vidusskolā, kur no mācību priekšmetiem viņam iepatikās algebra un ģeometrija. Neskatoties uz patiku pret eksaktajām zinātnēm, nākotni viņš izvēlējās saistīt ar militāro jomu.
«Bērnībā gribēju būt gleznotājs vai prezidents. Gleznotājs noteikti vairs nebūšu. Likās, ka man baigi skaisti sanāk, bet zīmēšanas stundās sapratu, ka gleznotājs no manis nesanāks (smejas). Skolas laikā esmu dziedājis korī, piedalījies kora skatēs, bijis divos dziesmu svētkos…
Talsu 2. vidusskolas koris, manuprāt, bija viens no stiprākajiem koriem Latvijā. Paralēli apmeklēju Jaunsardzi — vidusskolas beigās izgāju ceturto līmeni, noliku eksāmenus un saņēmu sertifikātu. Sapratu, ka mācīties augstskolā vēl neesmu gatavs un iestājos profesionālajā dienestā. Nav noslēpums, ka studijām nepieciešami lieli līdzekļi…
Vēlējos būt neatkarīgs, līdz ar to nolēmu strādāt valsts apmaksātu darbu. Vasaras laikā piepelnījos, strādājot ceļu uzturēšanā, un sapratu, ka darīt to visu dzīvi nevēlos. Tas bija vēl viens pamudinājums iestāties dienestā. Tas ir tas, ar ko gribēju saistīt savu nākotni.
Tagad mācos augstskolā, un mans skatījums uz augstāko izglītību ir pamainījies. 18, 19 gados tu vēl pats nezini, ko vēlies, bet augstākā izglītība tomēr dod papildu zināšanas un dzīvē var noderēt,» atzīst E.Tamsons.
2009. gadā viņš iestājās profesionālajā dienestā, izgāja nepieciešamās apmācības un 2011. gadā devās savā pirmajā misijā uz Afganistānu. Vislielāko kultūršoku, esot Afganistānā, viņam sagādāja nabadzība un sabiedrības iedalījums.
«Sievietēm tur nav nekādas teikšanas, nekādu balsstiesību — viņas strādā, audzina bērnus, bet vīrieši tai pašā laikā var mierīgi atpūsties un gulēt saulītē. Pārsteigums bija arī apvidus, klimats un tur valdošā nabadzība — viņiem nav pat tīra ūdens, ko padzerties.
Ikdiena pagāja, sargājot lidlauku un patrulējot pilsētā. Nosacīti brīvo laiku varējām veltīt sev bāzē — sportojot un trenējoties. Pēc pusgada atgriezos mājās, un tad jau turpinājās apmācības. Vairāki gadi pagāja kājniekos, seši gadi ložmetējniekos, un tad jau 2014. gadā kā kājnieki devāmies uz Centrālāfriku. Tur bija mazliet interesantāk. Atšķirību no Afganistānas bija pietiekami daudz — tur ir cits klimats, cita kultūra, mazliet citādāki apstākļi, bet uz to karavīriem jābūt gataviem. Ticības dēļ musulmaņi karo ar kristiešiem, un nabadzība ir ļoti liela. Dzīves līmenis un kultūra tur ir pavisam citādāki — 14 gadus vecas meitenes jau iznēsā bērnus…
No latviešiem esam vienīgie, kas ir bijuši Centrālāfrikā. Tā bija vienreizēja starptautiskā operācija. Mūsu uzdevums bija patrulēt un uzturēt mieru pilsētā. Pēc pieciem mēnešiem atgriezāmies ierastajā rutīnā — mācības, treniņi, un tad jau sekoja izaugsme. Manī redzēja potenciālu, piedāvāja kļūt par nodaļas komandieri, un tā es Nacionālo bruņoto spēku Instruktoru skolā Cēsīs ieguvu kaprāļa pakāpi,» atklāj E. Tamsons.
2018. gadā viņš kopā ar sievu nolēma izrauties no Rīgas un pievērsties mierīgākam dzīvesveidam.
«Ar sieviņu iepazinos 2012. gadā pēc atgriešanās no Afganistānas — viņa dienēja tai pašā rotā, bet citā vadā. Pēc misijas mums izveidojās kontakts, un no tā laika esam kopā. Mums abiem Talsos piedāvāja instruktora vietu Jaunsardzes centrā, un nu jau mēs Talsos esam trīs ar pusi, četrus gadus.
Līdz šim uz vietas bijām divi, bet šogad mums ir pievienojušies vēl divi instruktori, Jaunsardzes centrs paplašinās. Šobrīd mācāmies augstskolā — mums kā jaunsargu instruktoriem ir nepieciešama pedagoģiskā izglītība. Divi gadi jau aizvadīti, divi ar pusi vēl palikuši. Latvijas Sporta pedagoģijas akadēmijā uzsvars tiek likts uz sportu, un mūsu darbā tas ir ļoti nepieciešams. Izmantojam fizisko slodzi, līdz ar to mums jāzina, kā to dozēt un kā katram audzēknim pieiet.
2019. gadā mums pieteicās meitiņa, un šobrīd dzīves ritējums un skatījums uz dzīvi ir mazliet pamainījies. No mammas un vecāku puses atbalsts ir bijis nepārtraukti. Protams, kad biju misijās, mamma satraucās un tai laikā neskatījās nevienu kara filmu, bet atbalsts ir bijis visu laiku. Atbalsts ir tas, kas ļauj turpināt iesākto un veiksmīgi iet uz priekšu.»
Ar sievu Zani, kura dienēja tai pašā rotā, Edgars iepazinās pēc atgriešanās no misijas Afganistānā. Šobrīd viņi pilda jaunsargu instruktoru pienākumus un kopīgi audzina divus ar pusi gadus veco meitiņu Dārtu. /Personiskā arhīva foto/
Nedarīt otram to, ko negribi saņemt pretī
Runājot par sievas ceļu līdz kļūšanai par karavīru, E. Tamsons atklāj, ka viņa dienestā iestājusies gadu ātrāk. «Viņa ir bijusi kājnieku rotā un prettanku rotā kā sakarniece, līdz ar to viņas ceļš ir bijis mazliet citādāks. Viņa savu vietu izcīnīja un bija pilntiesīgs karavīrs. Kad gājām prom, komandieri atzina, ka viņa ir parādījusi sevi augstākajā līmenī. Mūsdienās dienestā ir salīdzinoši daudz sieviešu, bet tajā laikā tas nebija tik populāri.»
Pieskaroties tematam par obligāto militāro dienestu, kas pēdējā laikā izskanējis dažādos medijos, E. Tamsons aicina aizdomāties par ieguvumiem.
«Mums ir radies slikts priekšstats par armiju, mēs vēl aizvien asociējam armiju ar padomju laiku. Tagad nekas tamlīdzīgs nenotiek. Uzskatu, ka ir nepieciešams laika posms, lai jaunieši armijas ciklā, armijas dzīvē ieietu. Galvenais, lai nav pārspīlēts ar laiku. Tas palīdzētu sakārtot domas, kļūt patstāvīgam, par sevi parūpēties un izmainītu skatījumu uz sabiedrību.
Mans uzdevums ir panākt, lai izveidotos spēcīga komanda un notiktu izaugsme. Svarīgas ir arī praktiskās lietas, bet lielāka nozīme manā uztverē ir saliedētībai un savstarpējai komunikācijai. Mūsdienās tā ļoti pietrūkst. Galvenais ir atbalstīt citam citu, palīdzēt un nedarīt otram to, ko pats negribi saņemt pretī.»
Facebook Twitter Pinterest Linkedin
«Es vienmēr izdarīšu to, ko esmu iesākusi», uzsver Rojas pagasta pārvaldniece Santa Krūmiņa
Goda meistars — valdemārpilnieks Igurds Baņķis
Sandris Ādminis ir par mieru un brīvību visu sugu būtnēm
24. septembris, 202223. septembris, 2022
Sapnis par Ameriku ir īsts. Būt un trenēties starp labākajiem
18. septembris, 202216. septembris, 2022
9. septembris, 20229. septembris, 2022
“Kalendāra piezīmes” pārtapušas izstādē
12. maijs, 202212. maijs, 2022
Dziļa miega vēstneši – mākoņu maiguma spilveni un gultas veļa jūsu guļamistabā
29. novembris, 20193. augusts, 2022
Nodokļu atgriešana pēc darba ārzemēs – kad varat atgriezt iekrāto naudu
28. novembris, 20193. augusts, 2022
14. novembris, 20193. augusts, 2022
Uzsāc interneta biznesu Talsos
24. septembris, 20193. augusts, 2022
Uztura speciālistes konsultācijas Talsos
18. septembris, 20193. augusts, 2022
Par kvalitatīvu miegu. Matrača un virsmatrača tandēms.
29. augusts, 20193. augusts, 2022
Parūpējies par savu auto – ieplāno Krown pretrūsas apstrādi laikus
27. augusts, 20193. augusts, 2022
Auto līzings kalkulators, aprēķināt auto kredītu online
29. jūlijs, 20193. augusts, 2022
Sandris Ādminis ir par mieru un brīvību visu sugu būtnēm
24. septembris, 202223. septembris, 2022
Sandris Ādminis ir par mieru un brīvību visu sugu būtnēm
24. septembris, 202223. septembris, 2022
Iespēja veikt izvēli ir demokrātijas pamatā
23. septembris, 202223. septembris, 2022
Ledus halle darbosies, bet prognozētās uzturēšanas izmaksas — graujošas
22. septembris, 202221. septembris, 2022
Valdemārpilī — taupa un saimnieko gudri
22. septembris, 202221. septembris, 2022
Novadnieki kopīgiem spēkiem radījuši 37 Talsu pilsētai veltītus dzejoļus
22. septembris, 202221. septembris, 2022
Skolotāju streiks tomēr nenotiks
21. septembris, 202221. septembris, 2022
Balvu «Lielais Jēkabs» saņem Nurmuižas gids Aldis Denčiks
21. septembris, 202221. septembris, 2022
Talsu novada Pašvaldības policijai — jau 30 gadu
18. septembris, 202221. septembris, 2022
Sapnis par Ameriku ir īsts. Būt un trenēties starp labākajiem
18. septembris, 202216. septembris, 2022
Pilnveido sporta skolu finansēšanas kārtību
18. septembris, 202216. septembris, 2022
Portāls ReTalsi.lv apvieno TV9 Pakalni veidotos sižetus un laikraksta "Talsu Vēstis" žurnālistu sagatavotos rakstus.
SIA “SILK MILK Media”
PVN reģ. numurs – LV41203066241
Reģ. numurs – 41203066241
Visas tiesības © ReTalsi | 2022
Proudly powered by WordPress | Theme: Refined Magazine by Candid Themes.
Lai nodrošinātu pilnvērtīgāku mājas lapas lietošanas pieredzi, mūsu vietnē tiek izmantoti sīkfaili. Izmantojot šo vietni, jūs piekrītat mūsu privātuma politikai, tai skaitā sīkfailu izmantošanai.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.